“กลุ่มช่วยกัน” มอบเครื่องฟอกอากาศ “รพ.ตำรวจ”
"กลุ่มช่วยกัน" มอบเครื่องฟอกอากาศ "รพ.ตำรวจ"
15 มิ.ย. 2563

บริษัท พลังงานบริสุทธิ์ จำกัด (มหาชน) หรือ EA ผู้ริเริ่มก่อตั้ง “กลุ่มช่วยกัน” ได้รับเกียรติจาก พล.ต.ท.วิฑูรย์ นิติวรางกูร นายแพทย์ใหญ่ โรงพยาบาลตำรวจ เป็นผู้รับมอบอุปกรณ์การแพทย์ ประกอบด้วย เครื่องฟอกอากาศ และกำจัดเชื้อโรค พร้อมกับสาธิตการติดตั้งอุปกรณ์ดังกล่าวในห้องผู้ป่วยปกติ ซึ่งสามารถเปลี่ยนเป็นห้องความดันลบได้ โดยมีนายสิทธดล โตอุรวงศ์ Special Assistant to CEO เป็นตัวแทนส่งมอบ และงานดังกล่าวจัดขึ้นเมื่อเร็วๆนี้
อนึ่ง กลุ่มช่วยกันขอเชิญชวนประชาชนโหลดแอปฯ “หมอชนะ” เพื่อใช้เป็น eHealth Passport ใช้แสดงหรือตรวจสอบก่อนเข้าไปยังสถานที่ต่าง ๆ อีกทั้งยังสามารถใช้ร่วมกับไทยชนะได้ ควบคู่กับการปฏิบัติตามมาตรการสาธารณสุขอย่างต่อเนื่อง เพื่อความปลอดภัย และลดความเสี่ยงการแพร่ระบาดรอบใหม่ได้ ผู้ที่สนใจสามารถติดตามโครงการของ “กลุ่มช่วยกัน” หรือเข้าร่วมโครงการได้ที่ www.chuaygun.com และ Facebook กลุ่มช่วยกัน